google/wiki40b huggingface dataset:
Μπαρμπούντα

Γεωγραφία

Η Μπαρμπούντα είναι το δεύτερο μεγαλύτερο νησί της Αντίγκουα και Μπαρμπούντα με συνολική έκταση 160.56 km² (61.993 τετραγωνικά μέτρα.

Τοποθεσία

Η Μπαρμπούντα βρίσκεται βόρεια της Αντίγκουα, στη μέση των Υπήνεμων Νήσων. Νότια της βρίσκονται τα νησιά Γουαδελούπη και Μοντσερράτ. Στα δυτικά και νοτιοδυτικά είναι ο Άγιος Χριστόφορος, το Νέβις, ο Άγιος Βαρθολομαίος και ο Άγιος Μαρτίνος.

Τοπογραφία

Η κυριότερη λιμνοθάλασσα είναι η Γουέστερν Λαγκούν. Τα κυριότερα νησιά είναι το Γκόουτ Άιλαντ, το Κιντ Άιλαντ και το Μαν οβ Γουόρ Άιλαντ. Οι κυριότεροι κόλποι είναι ο Πέλικαν, ο Κασλ, ο Του Φιτ, ο Ράμπις, ο Λόου και ο Γκρέιβνορς Μπέυ. Έχει ωραίες παραλίες όπως η Ιλέβεν Μάιλς Μπιτς και η Κόκοου Πόιντ Μπιτς. Ψηλότερο μέρος είναι τα Υψίπεδα, που καλύπτουν όλη τη νοτιοανατολική και την κεντρο-ανατολική πλευρά του νησιού.

Κλίμα

Το κλίμα του νησιού είναι τροπικό. Η θερμοκρασία αλλάζει συνεχώς. Τον Ιανουάριο και τον Φεβρουάριο η μέση θερμοκρασία είναι 27 °C (81 °F). Τον Ιούλιο και τον Αύγουστο, τους ζεστότερους μήνες η μέση θερμοκρασία είναι 30 °C (86 °F).

Τουρισμός

Η γεωγραφία και το κλίμα της Μπαρμπούντα προσελκύει τους τουρίστες. Έχει πολύ ωραίες παραλίες, όπως η Ιλέβεν Μάιλς Μπιτς και η Κόκοου Πόιντ Μπιτς. Υπάρχουν διάφορα θέρετρα που βρίσκονται στο νησί.

Αθλητισμός

Οι κυριότερες δραστηριότητες είναι το ψάρεμα, η κολύμβηση, η κολύμβηση γύρω από βράχους, η πεζοπορία, το γκολφ, οι καταδύσεις και η παρακολούθηση πουλιών.

Μεταφορές

Το τοπικό αεροδρόμιο είναι το Αεροδρόμιο Μπαρμπούντα, το οποίο καταστράφηκε το 2017, μετά το πέρασμα του κυκλώνα Ίρμα και είναι κλειστό μέχρι να επισκευαστεί.
Εκκλησία Σαιν-Κλεμάν (Αραμόν)

Περιγραφή

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Τοποθεσία

Η εκκλησία ευρίσκεται εντός της κοινότητας του Αραμόν, στον νομό της Αιν.

Ιστορία

Η ανέγερσή της χρονολογείται από το πρώτο μισό του 12ου αιώνα, ενώ το κλίτος και η πρόσοψή της αναστηλώθηκαν κατά την διάρκεια του 16ου αιώνα.
Το μνημείο κατηγοριοποιήθηκε ως ιστορικό μνημείο το 1933.
Βησά

Καταγωγή και εξάπλωση

Η λατρεία του Βησά πέρασε στους Αιγυπτίους από το λαό των Τούα, του Κονγκό και της Ρουάντα. Αναφορές στο θεό αυτό υπάρχουν κατά την περίοδο του Παλαιού Βασιλείου, αλλά έγινε δημοφιλής στα χρόνια του Νέου Βασιλείου. Μάλιστα, η λατρεία του εξαπλώθηκε και εκτός των αιγυπτιακών συνόρων, καθώς λατρευόταν ιδιαίτερα στην Φοινίκη, την Κύπρο και την βόρεια Ιταλία.

Ιδιότητες και απεικονίσεις

Ο Βησά απεικονιζόταν μισός λιοντάρι και μισός νάνος. Ήταν θεός του σπιτικού και φύλακας του ύπνου. Έφερε μαχαίρι και μουσικό όργανο, με τους γλυκούς ήχους του οποίου προφύλασσε τους ανθρώπους από τα κακά πνεύματα.
Bloodhound Gang

Οι Bloodhound Gang είναι αμερικανικό συγκρότημα της εναλλακτικής ροκ και της ράπκορ.

Ιστορικό

Οι Bloodhound Gang ξεκίνησαν το 1992 ως ένα μικρό συγκρότημα, με όνομα Bang Chamber 8. Αυτό αποτελούνταν από τους Τζίμι Ποπ και Daddy Long Legs. Αποφοίτησαν από το Γυμνάσιο του Perkiomen Valley . Κυκλοφόρησαν μια κασέτα, με το όνομά τους και στη συνέχεια άλλαξαν το όνομά τους σε Bloodhound Gang και επίσης άλλαξαν μουσικό είδος. Το όνομά τους προέρχεται από τηλεοπτικό πρόγραμμα για παιδιά με ήρωες τρεις ντετέκτιβ ("The Bloodhound Gang").
Έπειτα από την κυκλοφορία δοκιμαστικών κασετών, το Νοέμβριο του 1994 κυκλοφόρησαν το πρώτο τους EP με τίτλο Dingleberry Haze. Την ίδια χρονιά ο Τζίμι Ποπ έπαιξε στην ταινία The Chick That Was Naked του Κερτ Φιτσπάτρικ και ένα τραγούδι του συγκροτήματος χρησιμοποιήθηκε στο σάουντρακ της ταινίας.
Το  1995 υπέγραψαν συμβόλαιο με την Columbia Records και κυκλοφόρησαν το πρώτο τους πλήρες album,  το Use Your Fingers. Την περίοδο αυτή ο  Daddy Long Legs και ο  M.S.G. αποχώρησαν από το συγκρότημα και δημιούργησαν ένα άλλο συγκρότημα της ραπ, τους Wolfpac. Οι  Evil Jared Hasselhoff και Tard-E-Tard  τους αντικατέστησαν. Έπειτα από το τέλος μιας περιοδείας, οι Skip O'Pot2Mus και Tard-E-Tard αποχώρησαν.
Το 1996 το συγκρότημα ανανεώθηκε ξανά και το δεύτερο άλμπουμ, One Fierce Beer Coaster, κυκλοφόρησε από νέα εταιρεία, την  Cheese Factory Records (σημερινή Republic Records) και επανακυκλοφόρησε από άλλη εταιρεία το 1998. Την εποχή αυτή έκαναν επιτυχία με το τραγούδι  "Fire Water Burn", τραγούδι το οποίο ακούστηκε στην ταινία Fahrenheit 9/11, ως δημοφιλές άσμα των στρατιωτών που υπηρετούν στο Ιράκ. Το 1996 ο Jimmy Pop Ali είχε έναν δεύτερο ρόλο στην ταινία  Kin και αρκετά τραγούδια του συγκροτήματος χρησιμοποιήθηκαν ξανά για το σάουντρακ.
Το τρίτο τους άλμπουμ, με τίτλο Hooray for Boobies, έκανε επιτυχία με το τραγούδι "The Bad Touch", το οποίο ήταν  #1 στη Γερμανία. Την εποχή αυτή το συγκρότημα έκανε μεγάλη περιοδεία στην Ευρώπη. Η επιστροφή τους στις ΗΠΑ θα τους βρει να έχουν πουλήσει πάνω από 5 εκατομμύρια albums. Το 2003 κυκλοφόρησαν ένα DVD με τίτλο One Fierce Beer Run.
Το Σεπτέμβριο του 2005 κυκλοφόρησαν το επόμενο άλμπουμ, με τίτλο Hefty Fine. Την επόμενη χρονιά λύθηκε το συμβόλαιο του ντράμερ Willie the New Guy κοινή συναινέσει και τον αντικατέστησε ο The Yin (Adam Perry).
Το 2007 κυκλοφόρησαν το νέο τους τραγούδι "Screwing You On The Beach At Night" και ένα βιντεοκλίπ, ριμέικ του αντίστοιχου του 1989 για το τραγούδι "Wicked Game" του   Κρις Άιζακ. Το συγκρότημα έχει κατηγορηθεί κατά καιρούς για ρατσιστικό περιεχόμενο στους στίχους του, ιδιαίτερα προς τις γυναίκες της Ασίας.
Βανθ (δορυφόρος)

Ανακάλυψη

Στις 22 Φεβρουαρίου 2007 ανακοινώθηκε ο δορυφόρος του Όρκου βάση παρατήρησης του Διαστημικό Τηλεσκόπιο Χαμπλ από τις 13 Νοεμβρίου 2005 από τον Μάικλ Μπράουν και Τ.Α. Σούερ. Ονομάστηκε προσωρινά S/2005 (90482) 1.

Τροχιακά και φυσικά χαρακτηριστικά

Περιφέρεται γύρω από τον Όρκο σε μία σχεδόν κυκλική τροχιά με εκκεντρότητα μικρότερη από 0,007 και περίοδο περιστροφής 9,54 ημέρες. Περιφέρεται σε απόσταση μόνο 9.030 χλμ. από τον Όρκο και είναι πολύ κοντά σε αυτόν για να καθοριστεί η επιφανειακή σύστασή του από τη Γη.
Το 2005 βρισκόταν σε απόσταση 0,25 δευτερόλεπτα της μοίρας από τον Όρκο και είχε διαφορά λαμπρότητας 2,7. Έχει διάμετρο περίπου 300 χιλιόμετρα, αν έχει την ίδια λευκαύγεια με τον Όρκο, δηλαδή το 1/3 ή 1/4 του Όρκους.

Ονομασία

Στις 23 Μαρτίου του 2009, ο Μπράουν ζήτησε από τους αναγνώστες της εβδομαδιαίας στήλης του να προτείνουν πιθανά ονόματα για το δορυφόρο, με το καλύτερο από αυτά να υποβάλλεται στη Διεθνή Αστρονομική Ένωση, στις 5 Απριλίου.  Η ονομασία Βανθ, από το όνομα της φτερωτής ψυχοπομπού των νεκρών στον Κάτω Κόσμο στην Ετρουσκική μυθολογία, επελέγη μεταξύ μια μεγάλη λίστας με προτάσεις. Το Βανθ ήταν η μόνη πρόταση που είχε καθαρά ετρουσκική προέλευση. Ήταν η πιο δημοφιλής υποβολή, που προτάθηκε αρχικά από την Sonya Taaffe. Η υποβολή αξιολογήθηκε και εγκρίθηκε από την Επιτροπή της Διεθνής Αστρονομικής Ένωσης για την ονοματοδοσία των μικρών αντικειμένων, σε εγκύκλιο της 30ης Μαρτίου 2010.
Η ετρουσκική Βανθ συχνά απεικονίζεται στην ετρουσκική τέχνη σαν σύντροφος του Χαρούν, που σχετίζεται με τον Χάροντα της Ελληνικής μυθολογίας, και έτσι με το όνομα αυτό για το φεγγάρι του Όρκου (το παρατσούκλι του οποίου είναι «αντι-Πλούτωνας» επειδή έχει ίδια τροχιά με τον Πλούτωνα αλλά βρίσκεται πάντα στην αντίθετη πλευρά του Ήλιου από αυτόν), είναι μια νύξη για τον παραλληλισμό μεταξύ του Όρκου και του Πλούτωνα (Χάρων είναι το όνομα του μεγαλύτερου δορυφόρου του Πλούτωνα).
Γλώσσα Σάκα

Ιστορία

Η χρήση της γινόταν στα βουδιστικά βασίλεια του Χοτάν και του Σούλε, με την γλώσσα στις αντίστοιχες περιοχές να παρουσιάζει αποκλίσεις και έτσι είναι γνωστές δύο διαλέκτοι της, η χοτανεζική και η τουμσουκεζική από τις αντίστοιχες γεωγραφικές περιοχές του Χοτάν και της Τουμσούκ. Η τουμσουκεζική διάλεκτος είναι αρχαιότερη από την χοτανεζική, αλλά είναι λιγότερο κατανοητή καθώς το σώμα κειμένων της είναι μικρότερο. Το ενδώνυμο της γλώσσας ήταν Χβατανάι σε έγγραφα της εποχής. 
Και οι δύο γνωστές διαλέκτοι τους συνδέονται με τον λαό των Σκυθών. Καθώς δεν υπάρχουν καταγεγραμμένες κινεζικές μαρτυρίες για την πραγματοποίηση κάποιας εισβολής, έχει προταθεί πως υπήρξαν δύο φυλές των Σακών οι οποίες έκαναν χρήση των διαλέκτων αυτών στην περιοχή του λεκανοπεδίου Ταρίμ με την εγκατάσταση τους εκεί το 200 π.Χ., πριν την ύπαρξη κινεζικών περιγραφών για την περιοχή αυτή.
Η γλώσσα εξαφανίστηκε με την εισβολή τουρκικών φύλων κατά τον 9ο και 10ο αιώνα στην Σιντσιάνγκ και την κατάκτηση του βασιλείου της Χοτάν. Τον 11ο αιώνα παρατηρήθηκε από τον Μαχμούντ Αλ Κασγκάρι, λόγιο του χανάτου των Καραχανιδών, πως ο ντόπιος πληθυσμός εξακολουθούσε να διατηρεί την δική του γλώσσα και δεν καταλάβαινε τις τουρκικές διαλέκτους καλά, καθώς χρησιμοποιούνταν και κάποιες άλλες μη τουρκικές γλώσσες όπως τα Καντσάκι (πιθανή διάλεκτος της Σάκα) και τα σογδιανά σε κάποιες περιοχές. Έως το τέλος του 11ου αιώνα ωστόσο θεωρείται πως η περιοχή είχε εκτουρκιστεί γλωσσολογικά.

Γραφή

Τα έγγραφα που διασώζονται χρονολογούνται από τον 4ο έως τον 11ο αιώνα. Η γραφή γινόταν με χρήση του συστήματος Βράχμι, τροποποιημένου για τις ανάγκες της γλώσσας με επιπλέον χαρακτήρες. Εμφανίζει κοινά χαρακτηριστικά με τα τις σύγχρονες γλώσσες Παστού και Ουαχί, και πολλοί από τους όρους των γλωσσών Πρακτρίτ μεταφέρθηκαν ως γλωσσοδάνεια από την χοτανεζική διάλεκτο στις τοχαρικές γλώσσες.
Όλα τα κείμενα έχουν βρεθεί στις περιοχές του Χοτάν και της Τουμσούκ στην βορειοδυτική Κίνα, με εξαίρεση μια επιγραφή σε γραφή Χαροστί αντί για Βράχμι η οποία βρέθηκε στο Εσίκ του Καζακστάν. Το σώμα κειμένων για την χοτανεζική διάλεκτο αποτελείται από πάνω από 2.300 κείμενα κυρίως μέσω της συλλογής χειρογράφων Ντουνχουάνγκ, ενώ η τουμσουκεζική διαθέτει μόλις 15. Αποκρυπτογραφήθηκαν τον 20ό αιώνα από τον Άγγλο γλωσσολόγο Χάρολντ Ουόλτερ Μπέιλυ (Harold Walter Bailey). Τα παλαιότερα κείμενα τα οποία χρονολογούνται από τον 4ο αιώνα, είναι κυρίως θρησκευτικού περιεχομένου, ενώ τα μετέπειτα επεκτείνονται και σε διοικητικά έγγραφα ιστορικού ενδιαφέροντος καθώς και ιδιωτικά έγγραφα.
Μεθυλοδιχλωραρσίνη

Ιστορία

Η μεθυλοδιχλωροαρσίνη άρχισε να χρησιμοποιείται ως χημικό όπλο από το 1917 με 1918 με πρόταση Γερμανών χημικών και ήταν η πρώτη οργανική ένωση του αρσενικού που χρησιμοποιήθηκε γι’ αυτό τον σκοπό. Η μεθυλοδιχλωροαρσίνη γνώρισε περιορισμένη χρήση κατά τον Α’ Παγκόσμιο Πόλεμο ως ασφυξιογόνο αέριο.

Χημικά χαρακτηριστικά, αντιδραστικότητα

Η μεθυλοδιχλωροαρσίνη είναι ένα άχρωμο υγρό με δριμεία  οσμή σάπιων φρούτων. Η γωνία που σχηματίζουν οι δεσμοί As-Cl-As και C-As-Cl είναι περίπου 90ᵒ. Οι δεσμοί As-Cl είναι ευπαθείς σε νουκλεοφιλικές επιθέσεις.
Η ουσία παρασκευαζόταν παλαιότερα με θέρμανση μεθυλοτριχλωροαρσίνης (CH₃AsCl₃) σε θερμοκρασία 40 – 50 °C, οπότε αυτή αποσυντίθετο σε μεθυλοδιχλωροαρσίνη και αέριο χλώριο:
Εναλλακτικά, η μεθυλοδιχλωροαρσίνη προκύπτει και από την αντίδραση τριχλωριούχου αρσενικού (AsCl₃) και χλωριούχου μεθυλομαγνησίου (CH₃MgCl), παρουσία διαλύματος αιθέρα ή τετραϋδροφουρανίου (THF), ουσίες οι οποίες λειτουργούν ως καταλύτες, οπότε ως παραπροϊόν λαμβάνεται χλωριούχο μαγνήσιο (MgCl₂):
Κατά τον Α’ Παγκόσμιο Πόλεμο, οι Γερμανοί ανέπτυξαν μία μέθοδο παρασκευής μεθυλοδιχλωροαρσίνης σε τρία στάδια:
1ο Στάδιο: Μεθυλίωση αρσενικικού νατρίου με διμεθυλοσουλφίδιο:
2ο Στάδιο: Οξειδοαναγωγή του αρσενικικομεθυλικού νατρίου που προκύπτει μέσω διοξειδίου του θείου:
3ο Στάδιο: Τέλος, το μεθυλαρσινοξείδιο που προκύπτει από το προηγούμενο στάδιο αντιδρά με υδροχλώριο, οπότε παράγεται μεθυλοδιχλωροαρσίνη:
Σε θερμοκρασίες μικρότερες του 0 °C η μεθυλοδιχλωροαρσίνη προσλαμβάνει χλώριο και μετατρέπεται σε μεθυλοτετραχλωροαρσίνη:
Η μεθυλοδιχλωροαρσίνη δεν υδρολύεται, αντίθετα με άλλες αρσίνες. Με επίδραση ανθρακικού καλίου (K₂CO₃) παρέχει μεθυλαρσινοξείδιο, με την ταυτόχρονη έκλυση διοξειδίου του άνθρακα και παραγωγή χλωριούχου καλίου:
Αντιδρά επίσης με υδρόθειο και παρέχει μεθυλαρσινοσουλφίδιο:

Συμπτώματα προσβολής, τοξικότητα, προστασία

Τα συμπτώματα προσβολής από μεθυλοδιχλωροαρσίνη θυμίζουν αυτά της προσβολής από δηλητηριώδη κισσό. Αρχικά, προκαλείται ερεθισμός στα μάτια και τη μύτη, ενώ οι φλύκταινες εμφανίζονται αργότερα.
Άλλα συμπτώματα που μπορεί να εμφανίσει το θύμα είναι δερματικά εγκαύματα, βλεφαροσπασμό και φωτοφοβία. Μετά από περίοδο τριών έως πέντε ημερών από την έκθεση, το θύμα μπορεί να εμφανίσει σπασμούς, στομαχόπονο, βήχα και δύσπνοια. Αιμόλυση μπορεί επίσης να προκληθεί.
Η μεθυλοδιχλωροαρσίνη δεν προκαλεί επίμονο ερεθισμό στα μάτια, αλλά είναι αρκετά τοξική, με LCt₅₀ 3.000 mg/min · m³.
Η μεθυλοδιχλωροαρσίνη αντιμετωπίζεται με μάσκες ενεργού άνθρακα, αλλά μπορεί να διαπεράσει το ελαστικό, καθιστώντας ρουχισμό και μάσκες φτιαγμένα από αυτό το υλικό άχρηστα. Η μεθυλοδιχλωροαρσίνη μπορεί επίσης να εξουδετερωθεί με καυστικό κάλιο ή χλωρίνη.
Ασπορτσά Χατούν

Βιογραφία

Η καταγωγή της Ασπορτσά Χατούν είναι αντικείμενο διαμάχης. Σύμφωνα με ορισμένες πηγές, ήταν η κόρη του αυτοκράτορα Ανδρόνικου Γ' Παλαιολόγου και της συζύγου του Άννας της Σαβοΐας. Ωστόσο, είναι εξαιρετικά αδύνατον επειδή οι ημερομηνίες γεννήσεως του Ανδρόνικου Γ 'Παλαιολόγου και της Ασπορτσά Χατούν είναι σχεδόν οι ίδιες. 
Το 1316 ο Ορχάν παντρεύτηκε την Πριγκίπισσα Ασπορτσά, αλλά παρά το γάμο, ο πόλεμος με την Βυζαντινή Αυτοκρατορία συνεχίστηκε. Μετά το γάμο της προσηλυτίστηκε στο Ισλάμ όπως και οι άλλη σύζυγος του Ορχάν, Νιλουφέρ Χατούν, και την ίδια χρονιά γέννησε τον Ηγεμόνα Ιμπραήμ, διοικητή του Εσκί Σεχίρ, που εκτελέστηκε με εντολή του ετεροθαλούς αδελφού του Μουράτ Α', που ήταν γιος της Νιλουφέρ Χατούν. 
Την γέννηση του Ιμπραήμ ακολούθησαν η γέννηση της Φατμά Χατούν και της Σελτσούκ Χατούν. Τίποτε άλλο δεν είναι γνωστό γι' αυτήν εκτός από το ότι ο Οσμάν, ο πατέρας του συζύγου της, της έδωσε διάφορα χωριά, τα οποίες στη συνέχεια μεταβίβασε στους απογόνους της το 1323, κάνοντας τον γιο της εκτελεστή της διαθήκης της.
Πέθανε το 1362 και τάφηκε στον τάφο του σύζυγου της, Ορχάν, μαζί με την άλλη σύζυγο του, Νιλουφέρ Χατούν, που ονομάζεται Γκιουμιουσλού Κουμπέτ στην Προύσα.
Μπιάλιστοκ

Ιστορία

Η πόλη αποτέλεσε μέρος της Ρωσικής Αυτοκρατορίας από το 1806 έως το 1918. Ύστερα ενσωματώθηκε στην Δεύτερη Πολωνική Δημοκρατία (1918-1939). Το 1939, σύμφωνα με τις ζώνες επιρροής που ορίστηκαν στο σύμφωνο Μολότοφ-Ρίμπεντροπ και την στρατιωτική επίθεση της Σοβιετικής Ένωσης στην ανατολική Πολωνία, το Μπιάλιστοκ και η ομώνυμη περιφέρεια προσαρτήθηκαν στην Σοβιετική Ένωση ως Περιφέρεια Μπέλοστοκ της ΣΣΔ Λευκορωσίας. Το 1941, μετά από την επιχείριση Μπαρμπαρόσσα, το Μπιάλιστοκ επήλθε υπό γερμανική κατοχή και ενσωματώθηκε στην επαρχία (μπετσίρκ) Μπιάλιστοκ, χωρίς να ενσωματωθεί ποτέ επίσημα στη Ναζιστική Γερμανία. Το 1944 ο Κόκκινος Στρατός ανακατέλαβε την πόλη και το 1944 η πόλη (μαζί με το μεγαλύτερο μέρος της ομώνυμης περιφέρειας) επεστράφη στην Πολωνία.
2514 Ταϊγιουάν

Φυσικά χαρακτηριστικά

Τα φυσικά χαρακτηριστικά του Ταϊγιουάν είναι άγνωστα.
BBC Wiltshire

BBC Wiltshire Sound (1989–2002)

Ο σταθμός ξεκίνησε να εκπέμπει ως BBC Wiltshire Sound στις 4 Απριλίου του 1989, με τα κύρια γράφεια και στούντιό του να εδρεύουν στο Σουίντον. Ο σταθμός δεν ονομάστηκε BBC Radio Wiltshire επειδή οι επωνυμίες "Wiltshire" και "Radio" και όλοι οι συνδυασμοί των δύο λέξεων είχαν κατωχυρωθεί από τον ανταγωνιστή του BBC, τον ραδιοφωνικό σταθμό GWR FM.
Ο πρώτος εκφωνητής του σταθμού ήταν ο Paul Chantler. Στο πρώτο λογότυπο του σταθμού απεικονίζονταν το Westbury White Horse. Ο σταθμός επικεντρώνεται κυρίως στα προγράμματα που περιέχουν ενημέρωση και ειδήσεις.
Από το 1991 μέχρι το 1994, ο διευθυντής προγράμματος του σταθμού ήταν ο Mike Gray, ο οποίος αποχώρησε για να ιδρύσει τους επιτυχημένους ραδιοφωνικούς σταθμούς Kiss 102 και Kiss 105 στο Μαντσέστερ και στο Γιόρκσαϊρ. Ο Gray έδωσε στον Mark Franklin, ο οποίος ήταν ένας 17χρονος μαθητής του Σουίντον, την παρουσίαση ραδιοφωνικής εκπομπής. Αργότερα την είδηση την έμαθαν και στα κεντρικά του BBC και του έδωσαν την παρουσίαση της τηλεοπτικής εκπομπής Top of the Pops.
Το 2000 ο σταθμός προσέλαβε ανθρώπους του Σουίντον για να παρουσιάσουν διάφορες εκπομπές. Δύο από αυτούς ήταν και οι Dan Chisholm και Peter Heaton-Jones.

BBC Radio Wiltshire και BBC Radio Swindon (2002–2009)

Στις 11 Νοεμβρίου του 2002, ο σταθμός διαχωρίστηκε σε δύο ραδιοφωνικούς σταθμούς: στον BBC Radio Swindon, ο οποίος κάλυπτε την πόλη και τα προάστιά της και στον BBC Radio Wiltshire, ο οποίος κάλυπτε την υπόλοιπη κομητεία. Κανονικά οι δύο σταθμοί είχαν το δικό τους πρόγραμμα τις περισσότερες ώρες της ημέρας, αλλά το 2007 έγινες αλλαγές στα προγράμματα και στους παρουσιαστές των δύο σταθμών, με αποτέλεσμα μόνο οι πρωϊνές εκπομπές να εκπέμπουν ξεχωριστά. Όλα τα υπόλοιπα προγράμματα αναμεταδίδονταν και στους δύο σταθμούς.

BBC Wiltshire (2009–σήμερα)

Στις 4 Απριλίου του 2009, ακριβώς μετά από 20 χρόνια λειτουργίας, οι σταθμοί ενώθηκαν ξανά και έγιναν ένας σταθμός με την επωνυμία BBC Wiltshire.

Πρόγραμμα

Όλα τα προγράμματα του σταθμού εκπέμπουν σε όλη την κομητεία. Από τις 19:00 μέχρι τις 22:00 κάθε εβδομάδα, όλοι οι ραδιοφωνικοί σταθμοί του BBC Local Radio, αναμεταδίδουν την εκπομπή του Mark Forrest. Αμέσως μετά σε όλους τους ραδιοφωνικούς σταθμούς του BBC Δυτικά ανμεταδίδεται η εκπομπή της Trevor Fry. Τα Σαββατοκύριακα, ο σταθμός αναμεταδίδει το πρόγραμμα είτε από κάποιο ραδιοφωνικό σταθμό του BBC Δυτικά είτε του BBC Νοτιοδυτικά. Μετά τα μεσάνυχτα ο σταθμός αναμεταδίδει το πρόγραμμα του BBC Radio 5 Live.
Wizards of the Coast

Ιστορία

Η Wizards of the Coast ιδρύθηκε από τον Peter Adkison το 1990 στα περίχωρα του Σηάτλ, στην πολιτεία της Ουάσιγκτον, και τα κεντρικά της γραφεία βρίσκονται ακόμη στην κοντινή κωμόπολη Renton. Η εταιρεία ιδρύθηκε αρχικά για να εκδόσει ένα γενικό βιβλίο αναφοράς για παιχνίδια ρόλων με έμφαση στις θεότητες και τους ακολούθους τους, το The Primal Order. Το εγχειρίδιο περιείχε παραρτήματα μετατροπής για διάφορα παιχνίδια ρόλων, και ο ιδιοκτήτης ενός από αυτά τα συστήματα (η Palladium του Kevin Siembieda) άσκησε μήνυση στην WoTC για παραβίαση πνευματικών δικαιωμάτων. Η υπόθεση σχεδόν οδήγησε στην χρεωκοπία της WotC, η οποία στράφηκε σε αγορά διαφορετική από αυτήν των παιχνιδιών ρόλων. 
Στην Gen Con (μεγάλη έκθεση παιχνιδιών) τον Αύγουστο του 1993, η εταιρεία παρουσίασε το παιχνίδι του Richard Garfield, το Magic The Gathering. Η επιτυχία του έφερε τόσες πωλήσεις ώστε από μόνες τους να οδηγήσουν την εταιρεία μακριά από τα αρχικά υπόγεια γραφεία στα κεντρικά γραφεία στα οποία βρίσκεται σήμερα. 
Το 1997 εξαγόρασε τον εκδοτικό οίκο που εξέδιδε το παιχνίδι ρόλων Dungeons & Dragons, την TSR, Inc.. Τον Σεπτέμβριο του 1999, εξαγοράστηκε με τη σειρά της από τον κολοσσό των παιχνιδιών, την Hasbro, η οποία ενδιαφερόταν να αποκτήσει το παιχνίδι με συλλεκτικές κάρτες που βασίζεται στο Pokémon, του οποίου η WotC κατείχε τα δικαιώματα. 
Για πολλά χρόνια η WotC διαχειριζόταν επίσης μια αλυσίδα καταστημάτων λιανικής πώλησης. Τα καταστήματα αυτά έκλεισαν την άνοιξη του 2004.
Εκλογές στο Τατζικιστάν

Στο Τατζικιστάν διεξάγονται προεδρικές και βουλευτικές εκλογές. Για πρώτη φορά έγιναν προεδρικές εκλογές το 1991.

Δημοψηφίσματα

Στο Τατζικιστάν έχουν διεξαχθεί και μερικά δημοψηφίσματα.
Το κατοικημένο νησί

Πλοκή

Στο 2157, οι άνθρωποι ζουν σε συνθήκες ειρήνης και της προόδου στη Γη, με σεβασμό στην οικολογία και τα ταξίδια στο διάστημα είναι πολύ συχνά. Ο πιλότος Μαξίμ Καμέρερ συγκρούστηκε με έναν αστεροειδή και συντρίβει διαστημόπλοιο του στον άγνωστο πλανήτη Σάρακς. Ο Μαξίμ εγκλωβίζεται και συλλαμβάνεται από τους ντόπιους. Ο πλανήτης αυτός έχει διάφορα προβλήματα, τα οποία δεν τα διαθέτει η γη. Η περιπέτεια γι αυτόν και τους φίλους του αρχίζει...

Πατήστε κλικ σε αυτό το λινκ και θα δείτε τη θεατρική αφίσα της ταινίας

https://upload.wikimedia.org/wikipedia/ru/b/b2/Obitaemyy_ostrov_movie_poster.jpg
Α.Ο. Γαλήνη Πατρών

Τμήματα

Το ποδοσφαιρικό τμήμα είναι από τα πρώτα του συλλόγου. Αγωνίζεται στην Β΄ κατηγορία της ΕΠΣ Αχαΐας από το 2007. Το τμήμα γυναικών είναι το νεότερο αφού ιδρύθηκε το 2008.
Στην τοξοβολία ο σύλλογος έχει να επιδείξει πολλές επιτυχίες σε πανελλαδικό επίπεδο.  
Στον στίβο η Γαλήνη έχει κατακτήσει μετάλλια και πρώτες θέσεις σε τοπικό επίπεδο. Τελευταία επιτυχία της η πρώτη θέση στο τοπικό πρωτάθλημα ανώμαλου δρόμου εφήβων 2008.
Στο πινγκ πονγκ έχει επίσης πολλές επιτυχίες σε πανελλαδικό επίπεδο.
Στο μπάσκετ αγωνίζεται στην Α1 κατηγορία της Ένωσης Συλλόγων Καλαθοσφαίρισης Αχαΐας Ηλείας ΕΣΚΑΗ.
Αστροφωτογραφία

Η αστροφωτογραφία είναι ένα μεγάλο κεφάλαιο στη φωτογραφία που έχει ως στόχο τη φωτογραφική απεικόνιση των αστρονομικών σωμάτων, των ουράνιων φαινομένων και των περιοχών του νυχτερινού ουρανού . Η πρώτη φωτογραφία ενός αστρονομικού αντικειμένου (της Σελήνης) ελήφθη το 1840, αλλά οι τεχνολογικές εξελίξεις επέτρεψαν τη λεπτομερή αστρική φωτογραφία στα τέλη του 19ου αιώνα. Εκτός από τη δυνατότητα καταγραφής των λεπτομερειών των εκτεταμένων αντικειμένων όπως η Σελήνη, ο ήλιος και οι πλανήτες, η αστροφωτογραφία έχει τη δυνατότητα να απεικονίζει αντικείμενα που δεν είναι ορατά με το ανθρώπινο μάτι, όπως τα αμυδρά αστέρια, τα νεφελώματα και τους γαλαξίες . Αυτό γίνεται με το μεγάλο χρονικό διάστημα έκθεσης, καθώς και οι φωτογραφικές μηχανές και οι ψηφιακές φωτογραφικές μηχανές μπορούν να συσσωρεύσουν και να συγκεντρώσουν φωτόνια σε αυτές τις μεγάλες χρονικές περιόδους. 
Η φωτογραφία έφερε επανάσταση στον τομέα της επαγγελματικής αστρονομικής έρευνας, με μακροχρόνιες εκθέσεις που καταγράφουν εκατοντάδες χιλιάδες νέα αστέρια και νεφελώματα που δεν ήταν ορατά με το ανθρώπινο μάτι, οδηγώντας σε όλο πιο εξειδικευμένα και μεγαλύτερα οπτικά τηλεσκόπια που ήταν ουσιαστικά μεγάλες κάμερες σχεδιασμένες να καταγράφουν φως χρησιμοποιώντας φωτογραφικές πλάκες . Η αστροφωτογραφία είχε πρωταρχικό ρόλο στις έρευνες του ουρανού και στην ταξινόμηση των αστέρων, αλλά με την πάροδο του χρόνου έδωσε τη θέση της σε ένα πιο εξελιγμένο εξοπλισμό και τεχνικές σχεδιασμένες για συγκεκριμένους τομείς της επιστημονικής έρευνας. 
Σήμερα, η αστροφωτογραφία είναι ως επί το πλείστον μια υποδιαίρεση στην ερασιτεχνική αστρονομία, που συνήθως αποσκοπεί σε αισθητικό αποτέλεσμα και όχι σε λήψεις εικόνων που είναι αξιοποιήσιμες επιστημονικά. Οι ερασιτέχνες χρησιμοποιούν ένα ευρύ φάσμα ειδικού εξοπλισμού και διάφορων τεχνικών.
Φίλιπ Γκλας

Πρώτα χρόνια

Ο Γκλας πρωτοήρθε σε επαφή με τη μουσική στο μαγαζί του πατέρα του. Ο Μπεν Γκλας, ο πατέρας του Φίλιπ Γκλας, ήταν ιδιοκτήτης ενός μικρού καταστήματος με την επωνυμία General Radio, στο οποίο πωλούσε μουσικούς δίσκους και επισκεύαζε ραδιόφωνα. Κάθε φορά που κάποιος δίσκος δεν πήγαινε καλά από πλευράς πωλήσεων, ο Μπεν τον έπαιρνε στο σπίτι του, τον άκουγε μαζί με τα τρία παιδιά του και προσπαθούσε να καταλάβει ποιοι ήταν οι λόγοι για τους οποίους συνέβαινε αυτό.  Επηρεασμένος από ένα οικογενειακό περιβάλλον στο οποίο το μουσικό στοιχείο είχε έντονο ρόλο, ο Γκλας ξεκίνησε να κάνει μαθήματα μουσικής από μικρός. Σε ηλικία 6 ετών έμαθε να παίζει βιολί, και σε ηλικία 8 χρονών ξεκίνησε μαθήματα για φλάουτο.
Αφού παρακολούθησε μαθήματα στο Ινστιτούτο Πίμποντι της Βαλτιμόρης, ο Γκλας γράφτηκε στο Πανεπιστήμιο του Σικάγου σε ηλικία 15 ετών, από όπου και αποφοίτησε με πτυχίο στα μαθηματικά και τη φιλοσοφία. Μετά την αποφοίτησή του σε ηλικία 19 ετών, ήταν αποφασισμένος να γίνει συνθέτης. Για το λόγο αυτό μετακόμισε στη Νέα Υόρκη, όπου και γράφτηκε στη Σχολή Καλών Τεχνών Τζούλιαρντ.
Φοίτησε δίπλα στη Νάντια Μπουλανζέρ.
Demonic

Τραγούδια του δίσκου

1. Demonic Refusal (Billy, Peterson, Ramirez) - 5:21
2. The Burning Times (Billy, Peterson, Ramirez) - 5:15
3. Together as One (Billy, Peterson) - 4:17
4. Jun-Jun (Billy, Peterson, Ramirez) - 3:43
5. John Doe(Billy, Peterson) - 3:11
 6. Murky Waters (Christian, Peterson) - 3:00
7. Hatreds Rise (Billy, Peterson) - 3:15
8. Distorted Lives (Billy, Peterson) - 3:36
9. New Eyes of Old (Billy, Peterson, Alvelais) - 3:00
10. Ten Thousand Thrones (Billy, Peterson) - 4:37
11. Nostrovia (Billy, Peterson, Ramirez) - 1:32